สวัสดีค่ะ 1-2อาทิตย์ที่ผ่านมา มีอาการหูอื้อ เหมือนมีลมแน่นๆในหูตลอดเวลา เหมือนเวลาขึ้นเครื่องหรือขึ้นเขา เป็นๆหายๆค่ะ แต่ช่วง2-3วันหลังเหมือนเป็นตลอดเวลา บางทีถ้าหูอื้อมากๆจะรู้สึกตึงๆช่วงคอไปด้วยค่ะ บางครั้งเวลาพูดหรือฟังมีเสียงวิ้งๆว้างๆเหมือนเสียงสะท้อนในหู แต่ไม่มีอาการปวด ไม่มีอะไรไหลออกมาจากหู รบกวนด้วยนะคะ ขอบมากค่ะ
สวัสดีค่ะ อาการหูอื้อ อาจเกิดจาก-อยู่ในที่ที่เสียงดังเกินไปติดต่อกันนานๆ-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-มีน้ำอุดตันในรูหู จากการว่ายน้ำ อาบน้ำ-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-ผลข้างเคียงจากยาฆ่าเชื้อบางชนิด-มีเนื้องอกในหูชั้นในหากยังมีอาการมาเป็นอาทิตย์ไม่ดีขึ้น ปวดหูตลอดเวลา มีน้ำไหลจากหู ได้ยินไม่ชัดเจน หากมีอาการเหล่านี้ ควรรีบไปพบแพทย์หูคอจมูกเพื่อตรวจเพิ่มเติม แพทย์จะส่องดูในรูหูอย่างละเอียดร่วมกับทดสอบการได้ยินว่าผิดปกติหรือไม่การดูแลตัวเองเบื้องต้น ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ตอนนี้แนะนำว่ายังไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์